Et mer utfordrende bakvendtland beskrives i Gerd Brantenbergs satiriske roman fra 1977. Der forteller hun om fantasilandet der kvinnene har all makt og undertrykker menn; en svermerisk ungutt gjør opprør og starter maskulinistbevegelsen for å bli den første mannlige froskekvinnen. Det er ellers en mengde andre fortellinger med mer eller mindre dramatiske og «bakvendte» rollebytter, ikke bare mellom menn og kvinner, men for eksempel mellom voksne og barn, dyr og mennesker. Et upretensiøst eksempel er Bjørn Ouslands småbarnsbok fra 2007 som handler om en antropomorf hund som tar til seg en rømt menneskebeibi.